钦定古今图书集成/方舆汇编/职方典/第1383卷 > 《书城北放鱼》前人
## 钦定古今图书集成/方舆汇编/职方典/第1383卷 > 《书城北放鱼》前人

儋耳渔者，渔于城南之陂，得鲫二十一尾，求售于东
坡居士。坐客皆欣然欲买放之。乃以水盎养鱼，舁至城北沦江之阴，吴氏之居，浣纱石之下放之。时吴氏
馆客陈宗道为举《金光明经》，流水长者因缘说法念
佛以度是鱼，曰：“无明缘行，行缘识，识缘名色，名色缘
六入，六入缘触，触缘受，受缘爱，爱缘取，取缘有，有缘
生，生缘老死忧悲苦恼。南无宝胜如来。”尔时宗道说
法念佛已，其鱼皆随波赴谷，众会欢喜，作礼而退。会
者六入，吴氏之老刘某、南海符某、儋耳何旻、潮阳王
介石、温陵王懿、许琦，舁者二人，吉、童奴九。元符二年
三月丙寅书。